LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu sabiedrības ar ierobežotu atbildību „Stadions” sporta kompleksam**

1. Ministru kabinets (adrese – Brīvības bulvārī 36, Rīga, LV-1520), ir izskatījis sabiedrības ar ierobežotu atbildību „Stadions” (adrese – E.Melngaiļa iela 1a; Rīga, LV-1010, reģistrācijas numurs – 40003077671) 2010.gada 31.maija iesniegumu par nacionālās sporta bāzes statusa piešķiršanu sporta bāzei – sabiedrības ar ierobežotu atbildību „Stadions” sporta kompleksam.

2. Pēc iesnieguma par nacionālās sporta bāzes statusa piešķiršanu sabiedrības ar ierobežotu atbildību „Stadions” sporta kompleksam izskatīšanas Ministru kabinets konstatē:

2.1. sabiedrības ar ierobežotu atbildību „Stadions” sporta komplekss ir nekustamais īpašums (nekustamā īpašuma kadastra Nr. 0100 019 0001), kas sastāv no zemes vienības 34906m2 platībā (zemes vienības kadastra apzīmējums 0100 019 0001) un 3 (trijām) būvēm (būvju kadastra apzīmējumi 0100 019 0001 001; 0100 019 0001 002; 0100 019 0001 004) E.Melngaiļa ielā 1a, Rīgā, kas ierakstīts Rīgas pilsētas zemesgrāmatu nodalījumā Nr.265 uz sabiedrības ar ierobežotu atbildību „Stadions” vārda;

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. sabiedrība ar ierobežotu atbildību „Stadions” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 31.maijā ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina sabiedrības ar ierobežotu atbildību „Stadions” sporta kompleksa atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobra sēdē ir sniegusi atzinumu (prot. Nr. 4 4.§, 4.2.12.apakšpunkts), ka sporta komplekss atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

 3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo daļu, 6.panta otro daļu un 6.panta ceturto daļu, Ministru kabinets nolemj sabiedrības ar ierobežotu atbildību „Stadions” sporta kompleksam piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

 Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

07.12.2010 15:02

437

A.Mičule

67047928, anda.micule@izm.gov.lv